**A Bánk bán esszenciája (644. sor – 651. sor)**

Az általunk választott idézet szerintünk nagyon jól megfogalmazza a mű lényegét. Bánknak választani kell a szerelme és hazája között, ez meghatározza viselkedését az egész darabban. Bánk éppen most nézte végig, ahogy Ottó beszél hozzá, és megérinti feleségét, majd bejön a királyné, akinek kétértelmű beszéde még jobban összezavarja őt. Melinda itt nem csak a szerelme, hanem a becsülete is, nem veszítheti el feleségét. A másik problémakörrel kapcsolatosan: a magyarok nem élnek jól az országban, a merániak pedig egyre gazdagabbak. Ennek következtében lázadás van készülőben, ahol számítanak Bánkra. Bánkot viszont köti a hűségesküje, hiszen ígéretet tett a királynak, hogy távollétében ügyel országára. Bánk a műben egy hősi karakter, míg Gertrudis az ellentéte. A királyné a jelenlegi helyzetet fenntartaná, míg Bánk megállítaná. A monológ előtt Bánk előbújik rejtekhelyéből, majd megfogalmazza érzéseit, ahol kétségbeesettsége és lelki vívódása jól érzékelhető:

„De hát Melinda! Ó! Hát a haza!

Itten Melindám, ottan a hazám –

a pártütés kiáltoz, a szerelmem

tartóztat. Énrám bíz a szunnyadó

gondatlan – énrám tevé le a

szegény paraszt elfáradt csontjait:

nem vélik ők a zendűlést, mivel

Bánk a király személye”

Melinda említése a haza szimbólumával összekapcsolja a közösségi kötelékeket; először rávilágít a hűségre és az elkötelezettség fontosságára. Bánknak egyszerre kell megoldást találnia arra, hogy megmentse a hazáját, és házasságát. Az idézet után folytatódik a monológ, ahol Bánk megfogadja, hogy eleget fog tenni kötelességeinek és jó nádor lesz. Ugyanígy történhet jelenkorunkban is, például iskolában vagy munkahelyen. Romlik az átlagunk vagy netán a teljesítményünk. A magánéletünkben is problémák ütik fel a fejüket, és nem tudunk választani, mi a fontosabb. El kell döntenünk, hogy mit priorizálunk, és ki kell állni mellette. A modern kor Bánkjának lehet, nem olyan nehéz a döntés, hisz nem múlnak rajta emberéletek, mint Bánknak annak idején. De mégis fontos tisztázni a helyzetet..